OpenLLM-France/wikimedia huggingface dataset:
# Skouvlant

Skouvlant :
| Ar pont roman. ||
| Anv gallek (ofisiel) | La Regrippière |
| Bro istorel | Naoned |
| Melestradurezh ||
| Departamant | Liger-Atlantel |
| Arondisamant | Naoned |
| Kanton | Gwaled |
| Kod kumun | 44140 |
| Kod post | 44330 |
| Maer Amzer gefridi | René Baron 2014-2020 |
| Etrekumuniezh | Kumuniezh kumunioù Sevr ha Liger |
| Bro velestradurel | Bro Gwiniegi Naoned |
| Lec'hienn Web | www.mairie-laregrippiere.fr |
| Poblañsouriezh ||
| Poblañs | 1 520 ann. (2020) |
| Stankter | 84 ann./km² |
| Douaroniezh ||
| Daveennoù lec'hiañ | 47° 10′ 57″ Norzh 1° 10′ 30″ Kornôg / 47.1825, -1.175 |
| Uhelderioù | kreiz-kêr : 70 m bihanañ 42 m — brasañ 101 m |
| Gorread | 18,17 km² |
| Skouvlant ||
| kemmañ |
Skouvlant (La Regrippière e galleg) a zo ur gumun eus Breizh e Liger-Atlantel, e gevred ar vro.

## Douaroniezh

* Ar stêr Sanguèze a ra ar vevenn etre Tillières (Bro-C'hall) ha Skouvlant.

## Istor
### XIX$^{vet}$ kantved
#### Krouet ar gumun

* Krouet e voe kumun Skouvlant e 1863 diwar ul lodenn eus tiriad kumun Gwaled.

### XX$^{vet}$ kantved
#### Brezel-bed kentañ

* Mervel a reas 63 gwaz ag ar gumun abalamour d'ar brezel, da lavaret eo 5,48 % eus he foblañs e 1911.

## Monumantoù ha traoù heverk

* Ar pont roman.
* Iliz katolik Sant Frañsez a Sal, (XIV-XVIIvet kantvedoù), luc’hskeudennoù$^,$.
* Chapel ar Werc’hez, XIXvet kantved, e La Fleurancellerie luc’hskeudennoù$^,$.
* Monumant ar re varv, luc'hskeudenn.
* Plakenn ar re varv en iliz katolik, luc'hskeudenn.

## Emdroadur ar boblañs abaoe 1962

Niver a annezidi

## Pennad kar

* Gwaled.

## Dave ha notennoù

* ↑ Roadennoù ofisiel e lec'hienn an EBSSA
* ↑ Kerofis.
* ↑ (fr)Cassini - EHESS - Fichenn kumun Skouvlant
* ↑ (fr)Les soldats de Loire Inférieure - Monumant ar re varv ha plakennoù en iliz katolik
* ↑ (fr)infobretagne.com
* ↑ (fr)Clochers de France
* ↑ (fr)infobretagne.com
* ↑ (fr)Clochers de France
* ↑ (fr)Memorial Genweb
* ↑ (fr)Memorial Genweb
# Skoñs an Andoù

Skoñs an Andoù :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mephitidae |
| Genad : | Conepatus |
| Anv skiantel ||
| Conepatus chinga Molina, 1782 ||
| D'ar vevoniezh e tenn ar pennad-mañ. ||
Skoñs an Andoù (Conepatus chinga) a zo ur bronneg hag a vev e Suamerika (Chile, Arc'hantina, Uruguay, Brazil, Paraguay, Bolivia ha Perou).

## Doareoù pennañ

Etre 2.5 ha 5 kg eo e bouez hag etre 45 ha 90 cm e hirder.
Du eo skoñs an Andoù, gant div roudenn wenn a bep tu d'e gein. Gwenn eo an darn vrasañ eus e lost.

## Gouennañ

Mare ar gouennañ a c'hoarvez e fin miz C'hwevrer ha penn kentañ miz Meurzh.
An dougen a bad war-dro 2 viz ha ganet e vez etre 2 ha 5 kolen e miz Mae. Tizhet e vez e oad gour gant ar skoñs bihan d'an oad a 10 pe 12 miz.

## Emzalc'h

Bevañ a ra en e-unan, nemet da vare ar gouennañ. Oberiant eo diouzh an noz.
Un hollzebrer eo hag en em vagañ a ra diwar amprevaned ha kevnid dreist-holl. Debriñ a ra ivez bronneged bihan, vioù, evned nevez digloret ha frouezh.
Implijout a ra e fri hag e skilfoù evit diskoachañ e voued en douar.
Evel an holl skoñsed e c'hell ezteurel ur c'hwezh kreñv p'en em gav e dañjer.
# Skoñs brizh ar reter

Skoñs brizh ar reter :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mephitidae |
| Genad : | Spilogale |
| Anv skiantel ||
| Spilogale putorius Linnaeus, 1758 ||
| D'ar vevoniezh e tenn ar pennad-mañ. ||
Skoñs brizh ar reter (Spilogale putorius) a zo ur bronneg hag a vev e biz Mec'hiko, reter ar Stadoù-Unanet ha reter Kanada.
# Reunion (1971)

Reunion zo ur romant saoznek berr gant ar skrivagner alaman-ha-saoz Fred Uhlman (1901-1985) e 1971.
# Revello

Revello (Arvèl e piemonteg, Revèl en okitaneg) zo ur gumun eus Italia, e proviñs Cuneo, e rannvro Piemonte.
# Reveulzi C'hlas (India)

Ar Reveulzi C'hlas en India a vez graet eus ur marevezh ma oa bet uhelaet-kalz produerezh labour-douar India dre berzh un neveziñ eus teknikoù gounit an douar. Ur reveulzi C'hlas a sikour ur vro a-fed diorroadur, evel en India, met ivez da dalañ ouzh ur c'hounez izel-izel adal al labour-douar. Kroget e voe ar Reveulzi-se e India sioul dres goude dieubidigezh ar vro e 1947 met a-wir adal penn kentañ ar bloavezhioù 1960. Buan e zegasas un uhelaat d'ar broduiñ freun evit ar fardañ boued dreist-holl er Punjab, Haryana hag Uttar Pradesh e-pad pazenn gentañ an obererezhioù. Ouzhpenn d'an disorc'hoù mat er bazenn gentañ e voe gwelet ivez un uhelaat bras d'ar gounidoù ed. An disorc'hoù-se a vez awenet gant labourioù kalz skiantourien evel an ijinour labour-douar stadunanat Dr. Norman Borlaug pe c'hoazh ar skiantour genetek Indian M. S. Swaminathan.
Degemer doareoù edajoù lies kemmesket gant implij produioù kimiek hag un dourañ modernoc'h hag aozet gwelloc'h a zegasas ul lamm anat er broduerezh boued en India betek lakaat ar vro da gaout trawalc'h a voued evit ar boblañs a-bezh ouzhpenn da vodernaat an teknikoù gounnez an douar.
# Reveulzi neolitik

Ar Reveulzi neolitik a vez graet eus ar c'hentañ reveulzi kouerel, ma troas meuriadoù chaseourien-kutuilherien da gumuniezhioù labourerien-douar e-kerzh marevezh an Neolitik. Hervez al labourioù arkeologel e vez gwelet meur a zoare doñvaat al loened hag ar plant. Disheñvel eo bet an doareoù hag al lec'hioù ma tiwanas an doñvadurioù-se, ha seizh pe eizh korn-bro a zo bet mammenn dre ar bed da lies mareoù.
Al lec'h kentañ a zo bet er Reter-Nesañ, eno an dud a oa tremenet goustadik eus kutuilhañ plantennoù gouez, en Natoufian, betek tizhout produerezh plantennoù ha loened doñvaet. Pazennoù lies a zo bet e-kerzh 4000 bloaz.
# Revel

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Revel a c'hall bezañ meur a dra:

## Anv-gwan

Un anv-gwan brezhonek evit ar pezh a denn d'ar rev

## Anv-lec'h
### Estonia

* Revel, anv rusianek kozh Tallinn, ar gêr-benn

### Frañs

* Revel (Isère), ur gumun e departamant an Isère
* Revel-Tourdan, er gumun e departamant an Isère, e Daofinez

### Okitania

* Revel, anv gallek Revèl, ur gumun en Okitania

## Tud

* Christophe Revel, melldroader breizhat
* Jean-François Revel, kelaouenner, skrivagner ha prederour gall

## Gwelet ivez

* Revèl (disheñvelout)
# Reux

Kumunioù Bro-C'hall :
| Anv | Reux |
| Skoed | |
| Lec'hiadur Reux en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Lisieux |
| Etrekumuniezh | Communauté de communes Blangy Pont-l'Évêque Intercom |
| Kanton | Pont-l'Évêque |
| Kod INSEE | 14534 |
| Kod post | 14130 |
| Maer | Jean Dutacq |
| Amzer-gefridi | 2008-2014 |
| Gorread | 7,39 km² |
| Led | 49° 16' 29" Norzh |
| Hed | 00° 09' 08" Reter |
| Uhelder kreiz | 70 m |
| Uhelder bihanañ | 4 m |
| Uhelder brasañ | 124 m |
| Poblañs hep kontoù doubl | 343 (2009) |
| Stankter | 46 a./km² |
| Lec'hienn ar gumun | Reux |
Reux a zo ur gumun eus departamant Calvados e Bro-C'hall.

## Istor
### XX$^{vet}$ kantved

* Eil brezel-bed, Emgann Normandi: daou zen nann soudard a voet lazhet gant ur vombezadeg e Reux d'an 23 a viz Eost 1944.

## Monumantoù ha traoù heverk

* Iliz katolik Sant Stefan, XV$^{vet}$ kantved.
* Maner al Lieu Dey, XVI$^{vet}$ kantved.
* Manoir Bois Tillard.
* Kastell Reux hag e chapel.

## Emdroadur ar boblañs 1962-2009

Niver a annezidi

## Notennoù ha daveoù

* ↑ Mémorial des victimes civiles en Normandie
* ↑ Clochers de France
# Revenga de Campos

Revenga de Campos zo ur gumun eus proviñs Palencia, e Spagn.
# Sonerezh surf

Ar sonerezh surf zo un is-doare eus ar sonerezh rock a liammer alies ouzh sevenadur ar surf, dreist-holl e Su Kalifornia. Brud bras en doa bet etre 1962 ha 1964.
Rock binvioù arzourien evel Duane Eddy, Link Wray ha The Ventures a voe kaset pelloc'h gant Dick Dale, a lakaas ouzhpenn ur reverb "gleb" heverk, ur picking fonnus a-bep-eil ha levezonoù eus ar Reter Nesañ hag eus Mec'hiko. Produet en doa ar verzh rannvroel Let's Go Trippin' e 1961 o lañsal giz ar sonerezh surf, heuliet gant kanaouennoù mestal Misirlou (1962). Par da zDale hag e zDel-Tones e oa deuet ar brasañ eus ar strolladoù sonerezh surf kentañ eus Su Kalifornia, evel The Bel-Airs, The Challengers hag Eddie & The Showmen. E-touez an dekvet kanaouenn gwerzhetañ e oa erruet kanaouenn The Chantays Pipeline e 1963 tra m'en doa graet berzh Wipe Out gant Surfaris (1963) e roll 1965 ar Billboard.
Berzh brasañ ar sonerezh surf a oa deuet gant sonerezh mouezhiet ar strollad The Beach Boys, bodet e 1961 e Su Kalifornia. En o albomoù kentañ e oa sonennoù binvioù (lod anezho adkemeret diwar labour Dick Dale) ha kanaouennoù mouezhiet a denne muioc'h d'ar rock 'n' roll ha d'an doo wop pe heson tost strolladoù-mouezh evel Four Freshmen. Berzh kentañ the Beach Boys a voe Surfin' e 1962. Evelato e lavarer e oa echu gant giz ar sonerezh surf ha red-vicher ar strolladoù-se pa oa deuet amzer an Aloubadeg Vreizhveuriat e 1964 : hogozik an holl verzhioù surf a oa bet enrollet hag embannet etre 1961 ha 1965. Ar Beach Boys hepken a zeuas a-benn da zelc'her berzh da c'houde, oc'h embann albomoù ha singloù gouest da geveziñ gant reoù The Beatles, evel an albom Pet Sounds e 1966.

## Daveoù

* 1 2 (en) J. Blair, The Illustrated Discography of Surf Music, 1961–1965 (Ypsilanti, MI: Pierian Press, 2nd edn., 1985), ISBN 0-87650-174-9, p. 2.
* ↑ (en) J. Blair, The Illustrated Discography of Surf Music, 1961–1965 (Ypsilanti, MI: Pierian Press, 2nd edn., 1985), ISBN 0-87650-174-9, p. 75.
* ↑ (en) W. Ruhlman, et al., "Beach Boys", in Bogdanov et al., 2002, pp. 71–75.
# Songavazzo

Songavazzo zo ur gumun eus Italia, e proviñs Bergamo, e rannvro Lombardia.
# Sonerezh rok euskarat

Ar sonerezh rock euskarat (euskareg : euskal rocka), zo sonerezh rock sonet gant arzourien ha strolladoù eus Euskadi, en hanternoz ar vro (Iparralde) hag er c'hreisteiz (Hegoalde).

## Istor

Kerkent ha deroù ar bloavezhioù 1960, Euskariz a voe dedennet gant ar c'hanaouennoù-stourm kentoc'h eget gant ar sonerezh rock, ha krouiñ al luskad Euska kanta berria ("kan eiskarat nevez") a rejont diwar skouer an Nueva Canción chileat lusket gant Violeta Parra (Gracias a la vida) ha Victor Jara.
Er bloavezhioù 1970 e voe bodet al lazoù rock euskarat kentañ, broudet gant Niko Etxart (Altzürükü, 9 a viz Mae 1953) hag e strollad Minxoriak, Anje Duhalde (Arrangoitze, 12 a viz Gwengolo 1950) ha Mixel Ducau (Baiona, 9 a viz Du 1951).
E-kerzh e vugaleaj e Paris e tizoloas Niko Etxart ar sonerezh rock. Er bloaz 1972 e tivizas distreiñ da Euskadi evit seniñ rock 'n' roll en euskareg. Goude bezañ sonet gant meur a laz e savas al laz Minxoriak, a sonas a leurenn da leurenn en Euskadi (170 kensonadeg bep bloaz e-pad 20 vloaz) hag a enrollas teir fladenn. Soner toumperezh el laz El Fuego e oa Anje Duhalde pa glevas ur ganaouenn gant Donovan kanet gant Benito Lertxundi (Orio, 6 a viz Genver 1942) ; e 1973 e kejas ouzh Mixel Ducau, ha gantañ e savas ar strollad Errobi.
E deroù ar bloavezhioù 1980 e c'hoarvezas ur gwall enkadenn armerzhel en Hegoalde, a-gevret gant ul luskad dizalc'hour a save a-enep an doare emrenerezh a oa bet roet da Euskadi a-c'houde marv Francisco Franco e 1975. Ar re baourañ e-touez Euskariz en em roas d'an drammoù, d'an heroin pergen. Kement-se holl a vroudas lazoù sonerezh rock er c'hêrioù greantel da ezteurel o c'hounnar dre un doare sonerezh awenet gant al luskad punk rock a oa bet e diwezh ar bloavezhioù 1970, ha dreist-holl gant an anarcho-punk, ar punk anveliour (MC5 en SUA, Sex Pistols ha Poison Girls er Rouantelezh-Unanet, hag all). Euskal Rock Erradikala, ar rok euskarat radikal, a voe graet eus al luskad-se, a save a-enep ar Stad, ar polis, an unpenniezh, an Iliz, ar galloud politikel, hag all. E-touez lazoù an emsav-se emañ al laz Kortatu savet e 1984 gant Fermin Muguruza (Irun, 20 a viz Ebrel 1963) hag e vreur Iñigo (Irun, 17 a viz Kerzu 1964, hag Itoiz (1988)
Adalek ar bloavezhioù 1990 e troas ar sonerezh rock euskarat war-du doareoù liesseurt (ska, funk, elektro hag all), evel al laz Negu Gorriak (1990).
En Arrosa e vez dalc'het ar festival rok brasañ en Euskadi, Euskal Herria Zuzenean ("Euskadi war-eeun").

## Lazoù pennañ

| Amaia Zubiria Bap!! Errobi | Eskorbuto Itoiz Itziarren Semeak | Joseba Tapia Ken Zazpi Kepa Junkera | La Polla Records Lisabö Mokoka | Negu Gorriak Skalariak (punk ska) Skunk (punk ska) | Sustraia Urtz Xutik |

## Levrlennadur

* (fr) Laraburu, Colette & Etcheverry-Ainchart, Peio. Euska rock 'n' roll – Histoire du rock basque. Atlantica, 2001 (ISBN 978-2-84394-308-9)</ref>

## Notennoù

* ↑ Laraburu, op. cit.
* ↑ (eu) (fr) 'Euska kanta berria (1961-1976)'. Kavet : 20/04/2023.
* ↑ 'Rock et révolution basque'. Kavet : 20 Ebrel 2023..
* ↑ Ibiliz e 1985, Beste Urrats Bat e 1990 ha Gozozale e 1992.
* ↑ (eu) (fr) 'EHZ 2023'. Kavet : 20/04/2023.
# Sonerezh keltiek

Ar sonerezh keltiek eo an anv a roer dre vras da sonerezh ar broioù keltiek.

## Istor
### Nevezadur

* Kanaouenn : Barzhaz Breizh, "Panceltisme" (yezhoù gouezelek, kembraeg)
* Sonerien : Bagadoù
* Dañs : Kelc'h keltiek
* Reizh : Telenn geltiek.
Gant Alan Stivell eo bet ijinet meizad ar Sonerezh keltiek ha skignet e-touez an holl. Met strizh eo ar ster a vez roet d’ar ger-se gant an dud, daoust m’en deus talvoudegezhioù lies. An termen "Sonerezh keltiek" a blij kalz da Alan Stivell, met n’eo ket a-walc’h evit termeniñ holl arvezioù e sonerezh. Alan Stivell zo ivez unan eus mistri ar pezh a vez anvet "Cross-over" ; rak bet eo, ha bez’ eo c’hoazh, unan eus difennerien veur ar meskañ sevenadurioù. Ouzhpenn brudañ ar Sonerezh breizhek ha keltiek modern en deus graet Alan Stivell, pa’z eo bet unan eus ar re o deus krouet meur a seurt sonerezh er bed : Folk-rock, pop, jazz pe Ambient, ha dreist-holl World music en deus dispaket an deorienn anezhañ kerkent ha war e bladenn Reflets e 1970.
# Sonerezh klasel

Ar sonerezh gouiziek aozet en Europa hag e Rusia betek an XX$^{vet}$ kantved eo dre vras ar pezh a anver sonerezh klasel. Enebet e vez a-wechoù, da skouer, ar stumm "barok" ha "klasel" pe "klaselezh" ha "modernelezh" en arzoù all. Met evit ar sonerezh, graet e vez "sonerezh klasel" eus an holl stummoù, eus an hini barok betek an hini modern. Koulskoude, graet e vez "sonerezh klasel" ivez eus ar sonerezh arnevez a zo skrivet gant ur sonaozour(ez) hag a heuilh ar reolennoù akademikel.
Forc'het e vez gant an termenadur-mañ diouzh ar sonerezh troadet (evel ar jazz, na heuilh ket ar reolennoù akademikel peurliesañ), ar sonerezh dizanv pe ar sonerezh a-strolladoù ma vez kuzhet anv ar sonaozour(ez), sonerezh ar filmoù, hag all.
Rik-ha-rik e reer "sonerezh klasel" eus ar sonerezh bet aozet etre 1750 ha 1820. Gant an termenadur-mañ ez eus sonaozourien brudet evel Haydn, Mozart pe Beethoven.
Seizh rummad bras zo :
* sonerezh ar Grennamzer ;
* sonerezh an Azginivelezh ;
* ar sonerezh barok ;
* ar sonerezh klasel (klaselezh),
* ar sonerezh romantel (romantelezh),
* ar sonerezh modern (modernelezh),
* ar sonerezh a-vremañ.
Sonerezh klasel – da lavaret eo reoliet strizh — zo ivez er broioù arabek, en India, e Bro-Skos (ar piobaireachd) hag e Japan.

## Gwelet ivez

Listenn ar sonaozourien
# Timbroù Bolivia

Dindan an anv Perou-Uhel (spagnoleg : Alto Perú) e oa anavezet Bolivia gwechall-gozh. Dont a reas da vezañ ur republik dizalc'h d'ar 6 a viz Eost 1825 a-drugarez da Simón Bolívar a gasas war-raok ar stourm evit dieubiñ pobloù Suamerika diouzh yev Spagn.
An timbroù kentañ dindan an anv Bolivia, warno tresadenn ur bultur meur, a voe embannet e 1867. Er rummadoù a zeuas war-lerc’h e kaver kalzig arouezioù ur vro dieub a-nevez : skoed-adarmez Bolivia, poltred an dud veur o deus dieubet ar vro (Simón Bolívar, ar jeneral Antonio José de Sucre), prezidanted ar Republik, hag all).
Implijet e voe timbroù ar Rouantelezh-Unanet etre 1865 ha 1878 e porzh Cobija ; n'eus ket anezho ken, ha gallout a reer o anavezout dre ar siell C39.
Implijet e voe timbroù Chile en tiriadoù bolivian aloubet etre ar 1añ a viz Du 1881 hag an 11 a viz Here 1883.
Mankout a rae danvezioù d'ar velestradurezh postel avat. Estreget an hent-houarn etre Oruro hag Antofagasta (porzh Chile bremañ, a-c'houde Brezel ar Meurvor Habask (1879-1883)), e ranke fiziañ al lizheroù da zasparzhañ e tud war varc’h pe e bigi-stêr bihan. Paour e chomas an hentoù postel diabarzh betek ma voe lakaet e pleustr ar post dre-nij er bloavezhioù 1920.
Tost eo an dimbrawouriezh e Bolivia da emdroadur ar vuhez politikel : prantadoù diktatouriezh vilourel, prantadoù demokratel, dispac’hoù. E 1953 e teuas er-maez ur rummad timbroù evit brudañ broadeladur ar greanterezh eztennañ, greanterezh an tireoul, adreizh ar gounezerezh pa voe ar Movimiento Nacionalista Revolucionario ("Emsav Broadelour Dispac’hour" e spagnoleg) e penn ar Stad. E 1971 eo poltred ar Jeneral Hugo Banzer Suárez, diktatour e-pad 10 vloaz, a voe dibabet evit brudañ diorradur ar vro.
Donedigezh ur penn-bras estren a vez alies pennabeg un timbr nevez : Prezidant Venezuela (1989), re Perou hag Arc'hantina (1991), Ministr-kentañ Spagn José María Aznar, ar Prezidant gall Jacques Chirac (1997), hag all.
Lakaet eo bet diaes Stad Bolivia gant c’hwezhadur ar moneiz er bloavezhioù 1950. Dreistmoullet e voe e 1951 ur rummad embannet 6 vloaz a-raok (400vet deiz-ha-bloaz La Paz) gant prizioù uhel-spontus : 600 boliviano e-lec’h 30 centavo (100 centavo = 1 boliviano) da skouer.
Ur rummad timbroù lesanvet Dor an Heol ("Puerta del Sol"), gouestlet d'ar sevenadur amerindian Tiahuanaco a oa bet engravet ha moullet en Alamagn e 1926, met pa voe gouezet e oa bet gwerzhet un darn anezho en Europa hep aotre Postoù Bolivia e voe divizet mirout ar peurrest en ur c’hav. Ha pemp bloaz ha tregont int chomet eno, a-raok bezañ lakaet e gwerzh en-dro. Alas, gant ar c'hresk er prizioù en devoa skoet an armerzh bolivian e oa bet ret dreistmoullañ anezho gant prizioù nevez, a-wechoù betek 10 000 gwech o zalvoudegezh orin. An timbr a dalveze pemp boliviano a voe gwerzhet pemp mil boliviano.

## Liamm diavaez

* (es) Postoù Bolivia]

## Pennad kar

* Timbroù Chile
* Timbroù Perou
# Timbroù Chamba

Emañ Stad Chamba e rannvro an Himachal Pradesh, e Hanternoz India.
Etre 1884 ha 1887 ez eus sinet un emglev etre melestradurezh kreiz India (dindan dalc’h ar Rouantelezh Unanet) ha Stadoù bihan Chamba, Faridkot, Gwalior, Jhind, Nabha ha Patiala hag a aotren servijoù-post ar priñselezhioù da soulgargañ gant o anv timbroù an India saoz.
Daoust da zisparti ar Saozon e vir Chamba ec’h emrenerezh postel betek ar 1añ a viz Genver 1951, pa’z eo diwiriekaet timbroù Chamba. Timbroù Republik India a oa implijet eno abaoe ar 1añ a viz Ebrel 1950 dija.
Timbroù soulgarget CHMABA zo bet moulet, met rouez-tre int avat.
# Timbroù Bro-Orañje

Emañ Bro-Oranje e Su Afrika. Krouet gant Boered e 1835 (alese an anv a ra soñj eus an tiegezh Orañjez-Nassau), ar republik zo trec'het gant an arme saoz da vare "Brezel ar vBoered" (1899-1902). Adanvet eo "Trevadenn ar Stêr Orañjez" ("Orange River Colony" e saozneg).
Ur rannvro eus Republik Suafrika eo bremañ, dindan an anv a "Free State" ("Stad Dieub" e saozneg).

## Stad dieub Oranje

E 1868 e krog Stad dieub Oranje da embann timbroù. Un dresadenn nemetken zo implijet da skeudennaouiñ anezho, hini ur wezenn-orañjez gant an alc'hwez "Oranje Vrij Staat" war ar bord.
Gant an embregerezh De La Rue and Company int moullet hervez teknik an tipografiezh, dezho un dalvoudegezh etre 1 penny ha 5 shilling. An diouer a dimbroù a gaso ar velestradurezh da soulgargañ anezho e 1877, 1881, 1882, 1888, 1890, 1892, 1896, ha 1897. Fazioù niverus zo anavezet (soulgargoù doubl, penn ouzh penn…). Priziet mat eo un darn eus outo neuze.

## Trevadenn ar Stêr Orañjez

E 1900 ez eo aloubet ar vro gant ar Saozon. Buan e vez lakaet er-maez timbroù ar Stad Dieub soulgarget gant al lizherennoù V.R.I. a dalv kement a Victoria Regina Imperatrix (Victoria Rouanez Impalaerez). Ur rummad a 10 timbr zo embannet evit pouezañ e speredoù an dud war aotrouniezh nevez ar Rouantelezh-Unanet er vro.
1900 : timbr Kab ar Spi mat gant ur soulgarg "Orange River Colony". Ar wezenn gant ur soulgarg e ruz pe e liv orañjez : V.R.I. ha moneiz (4 d ha One Shilling)
1902 : Ar wezenn soulgarget E.R.I. (= Edward Rex Imperator)
1903 : ur rummad 9 timbr gant penn Edouarzh VII (e kreiz ul lagad) ha loened ar vro (antilopenn)
Adalek 1905 e vez graet gant timbroù Unvaniezh Suafrika.

## Pennadoù kar

* Gwelet Timbroù Suafrika
* Gwelet Timbroù Kab ar Spi Mat
# Timbroù Bro warezet Arabia ar Su

Bro warezet Arabia ar Su (pe Gwarezvro Arabia ar Su) a oa un tiriad e kreisteiz ledenez Arabia, eno ur strobad sultaniezhioù o doa sinet un emglev gant ar Rouantelezh Unanet da vezañ gwarezet ganti. Dibabet e voe gant Mahra, Stad Kathiri, Stad Qu’aiti ha Yafa Uhelañ menel e-maez Kevreadur Suarabia, un tiriad dindan dalc'h ar Saozon en-dro da Aden. Savet d’an 18 a viz Genver 1963 ne bado ket en tu all d’an 30 a viz Du 1967, pa voe dismantret ar rouantelezhioù bihan ha savet Republik Pobl Yemen ar Su.

## Gwarezvro Arabia ar Su

29 timbr a voe embannet e 1963 dindan anv ar c'hevredad (Federation of South Arabia) en o zouez timbroù-lidañ dreist-holl : 100vet deiz-ha-bloaz ar Groaz Ruz, 20vet deiz-ha-bloaz Aozadur ar Broadoù Unanet, marv Winston Churchill...
Gant postoù pep sultanelezh e voe embannet kalzig timbroù, an darn vrasañ gouestlet da daolennoù livourien europat brudet. Peadra d’en em c’houlenn hag implijet int bet gant tud ar vro pe gwerzhet war-eeun da varc’hadourien timbroù…

## Stad Qu’Aiti Hadramaout

War bep timbr e lenner QU’AITI STATE IN HADRAMAOUT - SOUTH ARABIA , hag e weler war galzig anezho poltred ar Sultan. Livadurioù Edgar Degas, re Leonardo Da Vinci pe Vincent van Gogh (ha reoù all !) mui ar C’hoarioù Olimpek a ya d’ober danvez an timbroù.

## Mahra

Un 40 timbr bennak zo embannet gant ar vroig, ha war-bouez ar rummad kentañ moullet e 1967 a ginnig ar banniel broadel, n’o deus an timbroù liamm ebet gant ar vro hag e fobl.

## Stad Kathiri Seiyun

Un toullad timbroù gant ar meneg ADEN KATHIRI STATE OF SEIYUN a oa bet embannet etre 1942 ha 1964, hag ur darn anezho a voe dreistmoullet gant ‘’SOUTH ARABIA’’ e 1966, e saozneg hag en arabeg evit diskouez n’eo mui Seiyun un isrann eus Aden. Ingalet e voe war-lerc’h timbroù evit enoriñ Winston Churchill, Nehru ha Kennedy, taolennoù Toulouse-Lautrec…

## Yafa Uhelañ

Timbroù embannet e 1967 hepken.

## Pennadoù kar

* Timbroù Aden
# Timbroù Brunswick

Edo Dugelezh Brunswick (Braunschweig en alamaneg) e hanternoz Alamagn.
C'hwezek timbr zo embannet gant ar postoù etre 1852 ha 1857. An holl anezho, war-bouez ur rummad diwezhañ, a ginnig tresadenn ardamezioù ar vro dindan stumm ur marc’h war-sav hag ur gurunenn.
Adalek ar 1añ a viz Genver 1868 e vez implijet timbroù Kengevread Norzh Alamagn e-barzh an Dugelezh, ha timbroù an Impalaeriezh alaman diwezhatoc’h (1871).

## Pennad kar

* Timbroù Kengevread Norzh Germania
# Ross Lynch

Ross Shor Lynch, ganet d'an 29 a viz Kerzu 1995 e Littleton (Colorado), a zo un aktour, kaner ha dañser amerikan. Anavezet eo peogwir e deus c'hoariet er stirad Austin and Ally a vez skignet gant ar chadenn skinwel Disney Channel adalek an 2 a viz Kerzu 2011.
# Rossa (Piemonte)

Rossa zo ur gumun en Italia, e proviñs Vercelli, e rannvro Piemonte.
# Rossana (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Rossana a c'hall bezañ :
* Rossana, un anv-badez italianek,
* Rossana (Italia), ur gumun e Piemont, en Italia.

## Pennad kar

* Roxana
# Rossano Veneto

Rossano Veneto zo ur gumun en Italia, e Proviñs Vicenza, e rannvro Veneto.